OpenLLM-France/wikimedia huggingface dataset:
# Safe Harbor (filma)

Safe Harbor (euskaraz Badia Segurua) 2009ko Jerry Jameson estatubatuar zinema zuzendariak zuzendutako telefilm bat da. Treat Williams eta Nancy Travis aktoreek antzeztu zuten.
Benetazko istorio batean oinarritua dago, Safe Harbor Boys Home arriskuan dauden nerabeak hezitzeko programarenprogramaren hastapenean, AEBetako Florida estatuko Jacksonville kostaldeko hirian Doug eta Robbie Smith senar-emazteek sortua. Honetan, nerabe gatazkatsuak itsasontzian jaso eta nabigazio eta itsas jarduerak irakatsiz berreskuratzen dira, tartean soldadura, mekanika eta elektrizitate irakaspenak ere eskeiniz.

## Argumentua

Oharra: Atal honek istorio osoa edo amaiera argitzen du.
AEB, Florida, Jacksonville. Doug eta Robbie (Treat Williams eta Nancy Travis) itsasontzi batean bizi den seme-alabarik gabeko senar-emazte heldu batzuk dira. Elkarrekin itsasbidai bati ekitera doazen unean, eta Dougen adiskidemina den David Roberts (Orson Bean) epaileak hala eskaturik, lau nerabe gatazkatsu beren ontzian jasotzea erabakiko dute, erreformategira bidal ez ditzaten.

## Aktoreak

* Treat Williams: Doug
* Nancy Travis: Robbie
* Orson Bean: David Roberts epailea
* Reiley McClendon: Luke
* Charlie McDermott: David Porter
* Cameron Monaghan: Larry Parker
* Sam Jones III: Billy
* Jimmy Ortega: Sheriffa

## Kanpo estekak

* IMDBko fitxa irakurgai (Ingelesez)
* Datuak: Q3220353
# Safeco Field

Safeco Field AEBtako Washington estatuko Seattle hirian dagoen beisbol estadio bat da. MLB ligako Seattle Mariners taldearen jokalekua da. 1999an inauguratu zen.

## Iruditegia

* Kanpoaldea.
* Aireko ikuspegia.
* Barnealdea.
* Barnealdea.

## Kanpo estekak

* Safeco Field. Seattle Mariners taldearen webgunea (Ingelesez)
* Datuak: Q1193117
* Multimedia: T-Mobile Park / Q1193117
# Safari callejero

Safari callejero Francisco Ibáñezek sortutako pertsonaiarik ezagunenak diren Mortadelo eta Filemonen laugarren abentura luzea da, 1969ko azaroak 10 eta 1970 artean aritaratua.

## Argitalpen ibilbidea

Gran Pulgarcitoren 42.etik 52. zenbakirarte serialdu ondoren, zenbaki bakoitzeko 4 orrialde argitaratuz, bilduman errekopilatua izan zen, Ases del Humorren 3. zenbakian, Colección Oléren hirugarren edizioko 98. zenbakian eta Ediciones Bren Súper Humorren 21. liburukian Chapeau el "esmirriau", El sulfato atómico, El plano de Alí-gusa-no eta La caja de los diez cerrojosekin batera.

## Laburpena

Lapur bat sartu da Bacterio profesorearen etxean sartu eta bertako laborategiko animali guztiek ihes egitea eragin du. Animaliak metabolismoa eta ohiturak aldatzen dizkien suero baten eraginpean daude. Mortadelo eta Filemonek hiri osoan zehar bilatuz berreskuratu beharko dituzte. Hala, beraz, beste batzuen artean, Celestino banpiroa, Dorotea oiloa eta Zacarías zakurra bilatuko dituzte.

## Eraginak eta ondarea

Bildumako hasierako biñeta André Franquinen beste biñeta baten plagioa da. Alabaina, abentura hau Ibáñezen oso bereizgarria da eta berezitasunak dituzten animalien harrapaketaren baliabidea Misión de perros edo Pánico en el zoo bezalako beste komiki batzuetan berrerabiliko da.

## Beste komunikabide batzuetan

* Osorik pertsonaiei buruzko telesailean egokitu da. Mortadelo y Filemón II: Safari callejero izeneko bideo-joko bat ere egin zen 1989an.
Benetako aktoreekin eginiko La gran aventura de Mortadelo y Filemón filmean agenteak modu berean esnatzen dira (hormatik irtetzen den mazo baten bidez).

## Kanpo estekak

* Datuak: Q3754221
# Safari

Safari hitzak esanahi ezberdinak izan ditzake:
* Safari, espedizioa.
* Safari Mac OSerako web nabigatzailea.
# Safari (espedizioa)

Safaria swahilitik datorren hitza da (eta jatorriz, arabierazko سفر safar hitzetik), "bidaia" esan nahi duena. Afrikan turistek egindako espedizio mota bat da, fauna basatia ikusteko eta haiei argazkiak ateratzeko, baita oinez ibilaldiak egiteko paisaiak ikuseko ere. Garai batean, hitza ehizarako txangoez aritzeko erabiltzen zen.
1836an, William Cornwallis Harris militar ingelesak horrelako espedizio bat egin zuen lehen aldiz, ehizatzeko asmorik gabekoa, eta txango estilo hori ezarri zuen: goizean hasten dena lehenengo argiekin, oinez egindako ibilaldi luzearekin eta ondoren atsedenaldia arratsaldean, afari batekin amaitzen dena istorioak kontatzeko, edariak eta tabakoarekin batera.

## Literaturan

Jules Vernek 1863an argitaratutako Cinq semaines en ballon eta H. Rider Haggard-en King Solomon's Mines (1885) eleberriek ingeles bidaiarien safariak lehen aldiz deskribatu zituzten.
Ernest Hemingwayk fikziozko eta ezfikziozko lan ugari idatzi zituen afrikar safariei buruz, besteak beste, The Short Happy Life of Francis Macomber, The Snows of Kilimanjaro, Green Hills of Africa eta True at First Light.

## Zineman

Jarduera hori jaso zuen lehen filma Trader Horn (1931) izan zen. Hortik aurrera abenturazko hainbat filmetan agertu izan da, Tarzan, Jungle Jim eta Bomba the Jungle Boy serieetan, edo The Naked Prey filmelan (1966). Out of African ere (1985) bete-betean islatu zuten safaria.
Genero horren parodia egin zuen Bob Hopek Road to Zanzibar eta Call Me Bwana filmetan.

## Ikus, gainera

* Safari (nabigatzailea)

## Kanpo estekak

* Datuak: Q849944
* Multimedia: Safari / Q849944
# Safari (nabigatzailea)

Safari Applek Mac OS X sistema eragilerako garatutako web nabigatzailea da. Web orrialdeak aurkezteko KHTML motorra erabiltzen du, zeina KDE proiekturako sortutakoa den. Hori dela-eta, Safariren barne-motorra software librea da eta GPL lizentziapean dago.

## Ikus, gainera

* Safari (espedizioa).
* Web nabigatzaile.

## Kanpo estekak

* (Gaztelaniaz) Webgune ofiziala
* Datuak: Q35773
* Multimedia: Safari (web browser) / Q35773
# Safar

Safar (arabieraz صفر) islamiar egutegiaren bigarren hilabetea da. Izenak euskaraz "hutsa" esan nahi du.
Islamdar egutegia ilargiaren araberakoa denez, urtea eguzkiaren araberakoa den gregoriotar egutegia baino 15 egun laburragoa da. Horrexegatik safarra ez da urtero gregoriotar egutegiko egun berean hasten. Azken urteetako safarra data hauetan da:
| AH | Lehenengo eguna (AD) | Azken eguna (AD) |
| 1431 | 2010eko urtarrilaren 16 | 2010eko otsailaren 14 |
| 1432 | 2011ko urtarrilaren 5 | 2011ko otsailaren 3 |
| 1433 | 2011ko abenduaren 26 | 2012ko urtarrilaren 23 |
| 1434 | 2012ko abenduaren 14 | 2013ko urtarrilaren 12 |
| 1435 | 2013ko abenduaren 4 | 2014ko urtarrilaren 1 |
| 1436 | 2014ko azaroaren 23 | 2014ko abenduaren 22 |
| 1437 | 2015eko azaroaren 13 | 2015eko abenduaren 11 |
| 2010 eta 2015 arteko Muharramen datak |||

## Kanpo estekak

* Datuak: Q489557
* Multimedia: Safar / Q489557
# Shannon Lucid

Shannon Matilda Wells Lucid (Shanghai, 1943ko urtarrilaren 14a) estatubatuar astronauta eta biokimikaria da. Gurasoak misiolariak zituen, eta horregatik jaio zen Txinan, baina Oklahoman hazi zen. 1973an, biokimikako doktoregoa eskuratu zuen Oklahomako Unibertsitatean. 1978ra arte, ikertzaile zientifiko gisa jardun zuen lanean, harik eta urte hartan astronauta-programa batean onartu zuten arte. Horrela, 1985etik 1993ra, lau hegaldi egin zituen espazioan, eta medikuntzako zenbait saio egin zituen bidaia haietan. Ameriketako astronauta guztien artean, gizon zein emakume, berak eman du denbora gehiena espazioan. 1996an, ehun eta laurogeita zortzi egun egin zituen espazioan, Mir errusiar espazio-estazioan gehienak. Mir estazioan egindako hainbat ikerketa zientifikoren artean, aipagarria da orbitan itxurazko pisurik ezak ehun bizietan eta proteina kristalen hazkundean duen eraginari buruzko ikerketa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q233795
* Multimedia: Shannon Lucid / Q233795
# Shannon konderria

Shannon konderria honako konderrietako baten izena izan daiteke:
* Shannon konderria (Missouri)
* Oglala Lakota konderria (Hego Dakota), lehenago Shannon konderria.
# Shannon ibaia

Shannon ibaia (irlanderaz Abha na Sionainne edo an tSionna / an tSionainn) Irlandako uharteko ibairik luzehena da. Uhartea bitan banatzen du: Connachteko probintziaren geiengoa ekialdetik, Leinster hegoaldetik eta hegoaldetik Munster probintziaren gehiengoa. Antzinatik ibaia komunikabide garrantzitsua izan da. Lehendabiziko aldiz Ptolomeok irudikatu zuen mapa batean, 386 km luzeko ibaia orokorrean hegoalderunzko ibilbidean doa, Cavanetik hasi eta Shannongo estuarioan urak Ozeano Atlantikoan isurtzen dituen arte.

## Ibilbidea

Limerickeko hirian ibaiko eta itsasoko urek elkar topatzen dute. Bere ibilbidean zehar hainbat aintzira eratzen ditu, iparraldetik hegoeldera Allen aintzira, Ree aintzira eta Derg aintzira.
Bere ibilbidean hainbat herri ere igarotzen ditu:
* Carrick-on-Shannon
* Athlone
* Portumna
* Killaloe
* Limerick

## Historia

Glaziazio garaian sortu zen ibaia.
X mendearen hasieran vikingoak iritsi ziren eta bertan asentamenduak eratu zituzten inguruko monasterio aberatsak erasotzeko. 937an Dublingo vikingoekin borroka latzak izan eta Shannon ibaikoek galdu egin zuten.
XVII mendeko borroketan borroka latzak ezagutu zituen ibaia oso estrategikoa baitzen.

## Nabigazioa

Nabigaziorako ibai egokia da, izan ere 386 kilometrotako luzera izanik 76 metrotako desnibela baino ez baitu. Hala ere, badaude metro erdiko sakonera gainditzen ez duen hainbat puntu Derg eta Ree aintziren artean. Horregatik 1755ean Thomas Omer merkatariari agindu zioten ubideak era zitzala, eta horrela egin zuen ibaiaren lau zatitan.
Honetaz gain aipatzekoa da 1804ean Dublin eta Shannon ibaia lotzen dituen Irlandako Ubide Handia eraiki zela.

## Kondaira

Kondairak dioenez Cata izeneko munstroa bizi da Shannongo uretan.

## Iruditegia

* Limerick
* Athlone
* Portumna
* Carrick-on-Shannon
* Derg aintzira
* Ree aintzira
* Allen aintzira

## Ikus gainera

* Shannongo estuarioa

## Kanpo estekak

* Datuak: Q192820
* Multimedia: River Shannon / Q192820
# Shannonbridge

Shannonbridge (irlanderaz: Droichead na Sionainne) Irlandako udalerri bat da, Offaly konderrian dagoena. 2011ko erroldaren arabera 206 biztanle zituen.

## Kanpo estekak

* Datuak: Q1973783
* Multimedia: Shannonbridge / Q1973783
# Shannon Miller

Shannon Miller (Rolla, Missouri, Estatu Batuak, 1977ko martxoaren 10a) AEBko gimnasta artistikoa da. 1996an, taldekako lehiaketan eta oreka-barran parte hartu zuen, eta 1993tik 1994ra bitartean munduko txapelduna izan zen hainbat probatan.

## Kirolari ibilbidea
### 1991

1991n Indianapolisko Munduko Lehiaketan, zilarrezko bi domina eskuratu zituen: barra asimetrikoetan, Ipar Koreako Gwang Suk-Kim-en atzetik eta Tatiana Gutsu sobietarrarekin berdinduta, eta taldeka, Sobietar Batasunaren ondoren eta Errumaniaren aurretik.

### 1992

Bartzelonako (Espainia) Olinpiar Jokoetan, 1992an bi zilarrezko domina eskuratu zituen, oreka-habean eta banakako orokorrean, eta brontzezko hiru domina lortu zituen lurrean, asimetrikoetan eta taldekakoan. Estatu Batuak Talde Bateratuaren (urrea) eta Errumaniaren (zilarra) atzetik geratu ziren. Taldekideak Wendy Bruce, Dominique Dawes, Betty Okino, Kerri Strug eta Kim Zmeskal izan ziren.

### 1993

Birminghameko 1993ko Munduko Txapelketan urrezko hiru domina eskuratu zituen: banakako orokorrean, lurzoruan eta asimetrikoetan.

### 1994

Brisbanen (Australia) 1994an egin zen Munduko Txapelketan bi urre lortu zituen: oreka-habean eta banakako orokorrean. Handik gutxira, Dortmundeko 1994ko Munduko Txapelketan, taldekakoak bakarrik egin baitziren, zilarra lortu zuen bere taldearekin, Errumaniaren atzetik (urrea) eta Errusiaren aurretik (brontzea).
1995eko Sabaeko Munduko txapelketan brontzezko domina eskuratu zuen, Errumaniaren (urrea) eta Txinaren (zilarra) atzetik.

### 1996

Azkenik, kirol-lasterketa arrakastatsu horri amaiera eman zion 1996ko Atlantako Olinpiar Jokoetan (Estatu Batuak) urrezko bi domina eskuratu zituen: oreka-habean eta talde-lehiaketan, Errusiaren (zilarra) eta Errumaniaren (brontzea) aurreti, bere taldekideak Amy Chow, Dominique Dawes, Amanda Borden, Dominique Moceanu, Jaycie Phelug eta Kerri Strug izan ziren

## Erreferentziak

* ↑ Shannon Miller. .
* ↑ Ficha. .
* ↑ Ficha. .
* ↑ Ficha. .

## Kanpo estekak

* Datuak: Q257672
* Multimedia: Shannon Miller / Q257672
# Shannon konderria (Missouri)

Shannon konderria (ingelesez: Shannon County) Missouriko konderri bat da, Ameriketako Estatu Batuetan. Hiriburua Benton da. 2010eko zentsuaren arabera 8.441 biztanle zituen, Shannon kilometro koadroko azaleran.

## Geografia

Shannon konderriak 2.600,35 kilometro koadro ditu. Horietatik 0,46 ura dira. Beste 2.599,88 lurra dira. Biztanleria dentsitatea 3,25 da.

## Demografia

2010eko zentsoan bizi ziren 8.441 pertsonetatik 8.153 txuriak edo hispanoak dira. Horietatik hispano edo latino kategorian 139 dira. 16 beltzak edo afroamerikarrak. 76 amerikar natiboak ziren eta 0 Hawaii edo Pazifikoko irletako natiboak. 15 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 180 pertsonek kokatzen zuten.

### Biztanleria piramidea
## Kanpo estekak

* Datuak: Q497628
* Multimedia: Shannon County, Missouri / Q497628
# Saint-Marcel-de-Richelieu (Quebec)

Saint-Marcel-de-Richelieu Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Les Maskoutains konderriko eskualde udalerria da.. 2011ko zentsoaren arabera 543 biztanle zituen 50.93 kilometro koadroko azaleran.

## Kanpo estekak

* Datuak: Q3462868
* Multimedia: Saint-Marcel-de-Richelieu / Q3462868
# Serge Reggiani

Serge Reggiani (Reggio Emilia, Italia, 1922ko maiatzaren 2a - Paris, Frantzia, 2004ko uztailaren 23a) antzezlea eta kantaria izan zen. Jatorriz italiarra, frantses hiritartasuna hartu zuen. Antzerkian eta zineman lan egin zuen. Indar handiko antzezlea zen. 1962tik aurrera kantagintzan jardun zuen, eta ospe handia lortu zuen alor horretan. Zineman gutxi aritu izan bazen ere, zinemagile bikainekin lan egin zuen: Carné, Clouzot, Becker, Duvivier, Ophuls, Visconti, Melville, Ferreri, Angelopoulos. Filmak: Les portes de la nuit (1946), Le Doulos (1962), Il Gattopardo (1963), La terrazza (1980), Il volo (1986), Mauvais Sang (1986), El pianista (1998).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q461111
* Multimedia: Serge Reggiani / Q461111
# Sergei Akromeiev

Sergei Fedorovitx Akromeiev (errusieraz: Сергей Фёдорович Ахромеев; 1923ko maiatzaren 5a - 1991ko abuztuaren 24a) sobietar militar eta politikari bat izan zen, Sobietar Batasuneko Heroia (1982) eta Sobietar Batasuneko mariskala (1983).

## Bizitza

Nekazari familiako semea zen. 1940an Armada Gorrian sartu, eta ofizial izatera iritsi zen. Alderdi komunistako kide egin zen 1943an, eta 1952an Moskuko akademia militarrean graduatu zen. 1974 eta 1979 bitartean Defentsa ministerioko administrazioburu izan zen, eta Sobiet Goreneko diputatu izan zen. 1983an mariskal kargua lortu zuen, sobietar armadako mailarik gorena, eta alderdi komunistako batzorde nagusian sartu zen. Gorbatxovek laguntzaile izan zuen perestroika bultzatzeko, baina pixkanaka politika berritzaile hartatik urruntzen hasi zen, batez ere presidenteak baliabide eta aurrekontu militarra murriztea erabaki zuenean. 1991n Gorbatxoven aurkako estatu kolpean parte hartu zuen, baina porrot egin zuen, eta atxilotu eta auzipetu egin zuten. Egun gutxitara bere buruaz beste egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/02/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q48042
* Multimedia: Sergey Akhromeyev / Q48042
# Sergeant Bluff (Iowa)

Sergeant Bluff Iowako hiri bat da. Woodbury konderrian kokatua dago. 2010ean 4.227 biztanle zituen, 5,46 kilometro koadrotan banatuta.

## Ikus, gainera

* Woodbury konderria

## Kanpo estekak

* Datuak: Q2226992
* Multimedia: Sergeant Bluff, Iowa / Q2226992
# Sergeant Rutledge

Sergeant Rutledge (literalki Rutledge Sarjentua, Euskal Herrian Sarjentu Beltza izenburuaz ezaguna) 1960ko John Ford estatubatuar zinema zuzendariaren western filma bat da. Bertan, Woody Strode eta Jeffrey Hunter aktoreek antzeztu zuten.
Forden western filma asko bezala hau ere Utah estatuko Monument Valley haranean filmatu zen.

## Argumentua

Oharra: Atal honek istorio osoa edo amaiera argitzen du.
1880ko hamarkada, AEBak. Arizonako Fort Linton gotorlekuan neska gazte zuri baten bortxaketa eta hilketa leporatu zaion Braxton Rutledge (Woody Strode) arraza beltzeko sarjentuaren aurkako epaiketa edo gerra kontseilua hasi da. Rutledge sarjentua betidanik militar ausart eta eredugarria izan da, baina orain armadak hura erruduna dela uste du.

## Aktoreak

* Woody Strode : Braxton Rutledge sarjentua
* Jeffrey Hunter : Tom Cantrell tenientea
* Constance Towers : Mary Beecher
* Billie Burke : Cordelia Fosgate
* Juano Hernández : Matthew Luke Skidmore sarjentua
* Willis Bouchey : Otis Fosgate kolonela
* Carleton Young : Shattuck kapitaina
* Judson Pratt : Mulqueen tenientea

## Kanpo estekak

* Sergeant Rutledge filmaren IMDBko fitxa irakurgai (Ingelesez)
* Sergeant Rutledge filmaren trailer edo iragarkia ikusgai. Youtube.com (Ingelesez)
* Datuak: Q599885
* Multimedia: Sergeant Rutledge (film 1960) / Q599885
# Sergeevita

Sergeevita karbonato motako minerala da.

## Ezaugarriak

Sergeevita karbonato mineralaren formula kimikoa hau da: ${\ce {Ca2Mg11(CO3)9(HCO3)4(OH)4*6H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Sergeevite: Mineral information, data and localities.» www.mindat.org (Noiz kontsultatua: 12-05-2019).
# Serge Poliakoff

Serge Poliakoff (Mosku, 1906ko urtarrilaren 8a - Paris, 1969ko urriaren 12a) errusiar jatorriko frantziar margolaria izan zen.
Parisen jarri zen bizitzen 1923. urtean, eta Londresko Slade eskolan egin zituen pinturako ikasketak. Pintura klasikoa landu zuen hasieran, baina, Parisa itzulita, Kandisky, Freundlich eta Sonia eta Robert Delaunay pintoreekin harremanetan hasi zen, eta lan abstraktuak egin zituen harrezkero; kolore bizien erabilera, beroena batez ere, da koadro horien ezaugarri nagusia. Nazioarteko sari ugari jaso zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q384860
* Multimedia: Serge Poliakoff / Q384860
# Sergeant York

Sergeant York (euskaraz: "York sarjentua"') biografia filma da, Howard Hawks estatubatuar zinemagileak 1941ean zuzendu zuena. Gary Cooper, Walter Brennan, Joan Leslie, George Tobias, Stanley Ridges, Margaret Wycherly, Ward Bond, Noah Beery, Jr., June Lockhart eta Dickie Moore izan ziren aktore nagusiak.
Oscar sarietarako 11 izendapen jaso zituen, eta bi irabazi: gizonezko aktore onenaren (Gary Cooper) eta muntatze onenarena (William Holmes).

## Argumentua

Oharra: Atal honek istorio osoa edo amaiera argitzen du.
Alvin C. York (Gary Cooper) estatubatuar hillbilly baserritar gazte langile eta gogotsua Tennessee estatuko Cumberland mendien magalean dauden baserri giroko herrixketako batean bizi da. Bere akats bakarra: zurrut egitea. Alvin neska batez (Joan Leslie) maitemindua dago, baina haren familia goi maila sozialekoa denez euren alaba maila apaleko mutil batekin ezkontzea galaraziko du.
Bestalde, York bakezalea eta kontzientzia eragozpenaren aldekoa da, baina Lehen Mundu Gerra hasi eta AEBtako Armadan sartu etea Europara borrokatzera joatea derrigortua egongo da, azkenean gerra heroi eta sarjentu gisa jaioterrira itzuliko delarik.

## Aktoreak

* Gary Cooper: Alvin York
* Walter Brennan: Rosier Pile apaiza
* Joan Leslie: Gracie Williams
* George Tobias: "Pusher" Ross, New York hiriko soldadua eta Alvinen adiskidea
* Stanley Ridges: Buxton maiorra
* Margaret Wycherly: York ama, Alvinen ama
* Ward Bond: Ike Botkin
* Noah Beery Jr.: Buck Lipscomb
* June Lockhart: Rosie York, Alvinen arreba
* Dickie Moore: George York, Alvinen anai gazteagoa
* Clem Bevans: Zeke
* Howard Da Silva: Lem
* Charles Trowbridge: Cordell Hull
* Harvey Stephens: Danforth kapitaina
* David Bruce: Bert Thomas
* Carl Esmond: alemaniar maiorra (Charles Esmond gisa)
* Joe Sawyer: Early sarjentua
* Pat Flaherty: Harry Parsons sarjentua
* Robert Porterfield: Zeb Andrews
* Erville Alderson: Nate Tomkins

## Kanpo estekak

* Sergeant York filmaren IMDBko fitxa irakurgai (Ingelesez)
* Datuak: Q939424
* Multimedia: Sergeant York (film) / Q939424
# Shivling

Shivling, Himalaiako Gangotri Taldea mendilerroko mendi bat da, Indiako Uttarakhand estatuan eta Garhwal banaketan. 6.543 metroko garaiera du.
1974ko ekainaren 3an Hukam Singh, Laxman Singh, Ang Tharkey, Pemba Tharkey eta Pasang Sherpak lehenbizikoz igo zuten.
* Datuak: Q846263
* Multimedia: Shivling / Q846263
# Shiv'ah

Shiv'ah (hebreeraz: שִׁבְעָה‎, šīvʿā, euskaraz: «zazpi») judaismoaren dolu-aldiaren tradizioa da, ahaidetasunaren lehen zazpi mailetarako (aita, ama, semea, alaba, anaia, arreba edo emaztea; aitona-amonak eta bilobak ez dira sartzen) egiten dutena. Hildakoa hogeitahamar egun baino gutxiagoko haurtxoa bada, ez dute egiten.
Hildakoaren ehorzketan, lehen mailako senideek beren gain hartzen dute hildakoaren senidearen (hebreeraz: אבל‎, avel)) estatusa. Estatu horrek astebete irauten du, eta denbora horretan familiako kideak etxe batean bildu ohi dira eta bisitak jasotzen dituzte.
Lehen egunean, ohitura da hildakoaren seniderentzat beren janaria ez jatea. Ohitura da bizilagunek lehen janaria ematea, seudat havra'ah (hebreeraz: עודת הבראה‎) deritzona, arrautzak eta dilistak.
Eskuarki, ez da agurrik trukatzen, eta bisitariak zain egoten dira, hildakoaren senideek elkarrizketa has dezaten. Normalean, bisitariek erruki hitz tradizionalak errezitatzen dituzte: HaMakom ienajem etjem beToj shear avelei tzion virushalaim, honela itzultzen dena: Omnipresente Sion eta Jerusalemgo beste mingarriekin batera berreskura zaitzake. Hildakoaren senideak elkarrizketa hasi ondoren, bisitarientzat egokia da hildakoari buruz hitz egitea, bere bizitzako istorioak partekatuz.

## Erreferentziak

* ↑ Rabinowicz, Harry. A Guide to Life — Jewish Laws and Customs of Mourning. Londres: Jewish Chronicle Publications, 57 or..
* ↑ Kitzur Shulchan Aruch 205:7
* ↑ Lamm, Maurice. (1969). The Jewish Way in Death and Mourning. Middle Village, N.Y.: Jonathan David Publishers ISBN 0-8246-0126-2..

## Kanpo estekak

* Datuak: Q1814631
* Multimedia: Shiva (Judaism) / Q1814631